เดินอย่างไร้ทิศทาง แถวตลาดโต้รุ่งหัวหิน 
ตรูจะกินอะไรดีว๊าาาาาาาาา

โชคดีเดินไปกดวงในไป แล้วเจอร้านนี้พอดี
จิ้มไปดูรีวิว เอาล่ะ ได้ User Choice 2017 ยังไงก็น่าจะได้อยู่

ก็สั่งๆ...อาหารมาเร็วมาก โต๊ะมีพอสมควร คิดไม่ออกไปเลือกที่หน้าร้านได้ ว่าจะเอาอะไร ทำอะไร เอาเท่าไร บริการดีมากกกกกกแบบคุยดี มีน้ำใจ ใส่ใจลูกค้า สมแล้วที่ได้ตำแหน่งจริงๆ

ชอบสุด...ต้มยำกุ้งน้ำข้น แบบหม้อไฟ 200฿ 
รสชาติดี อร่อยเลยล่ะ กุ้งสดใส่มาเยอะ เห็ดฟางก็เยอะ เครื่องต้มยำสาดมาเต็ม

ชอบ...หอยเชลล์อบเนย 9 ตัว 150฿
หอยสด ตัวโต แต่กระเทียมต้องปรับปรุงหน่อยชิ้นใหญ่โตไป

ชอบ...ปลากระพงทอดน้ำปลา 300฿ 
ปลาสดมาก แต่น้ำปลาเค็มไป แล้วก็น้ำยำอ่อนไป แต่พอเอาน้ำปลาราดไปจิ้ด ผสมกับน้ำยำเยอะหน่อย มันก็ ok นะ

เฉยๆ...ส้มตำทะเล 180฿
เครื่องเยอะดี แต่ใส่ของมาเยอะ รสชาติเลยไม่ค่อยโดน

ข้าวสวย 20฿
ถ้วยใหญ่ ข้าวไม่แข็ง อร่อยดี

สับปะรดฟรี...ฉ่ำ หวาน อร่อยด้วย

รวมๆ พร้อมค่าน้ำ จ่ายไป 860฿ ถือว่าคุ้มอ่ะ อร่อยใช้ได้ ของมีคุณภาพ 


P.S. ที่จอดในซอยไม่มี หาจอดเอาข้างทาง ไปเร็วหน่อยช่วง 17:00 น. ยังพอมี / ห้องน้ำเราไม่เห็นนะ ว่าที่ร้านมีหรือเปล่า



